AWC กำไรไตรมาสแรกหด 51% เหลือ 108 ลบ. เซ่นมาตรการล็อกดาวน์
AWC กำไรไตรมาสแรกหด 51% เหลือ 108 ลบ. เซ่นมาตรการล็อกดาวน์
AWC กำไรไตรมาสแรกหด 51% เหลือ 108 ลบ. เซ่นมาตรการล็อกดาวน์
11 พ.ค. 2563

บริษัท แอสเสท เวิรด์ คอร์ป จำกัด (มหาชน) หรือ AWC รายงานผลการดำเนินงานไตรมาส 1/63 สิ้นสุดวันที่ 31 มีนาคม 2563 ดังนี้

โดยในไตรมาสที่ 1 ปี2563 บริษัทฯ และบริษัทย่อย รายได้รวม (ไม่รวมรายได้จากดอกเบี้ยรับ) ของบริษัทในไตรมาสแรกของปี 2563 เท่ากับ 2,512.9 ล้านบาท ลดลงจาก 3,569.0 ล้านบาท ในไตรมาสแรกของปี2562 หรือคิดเป็นร้อยละ 29.6 อันเนื่องมากจากวิกฤติการณ์ Covid-19 ทำให้เกิดการหดตัวของธุรกิจการท่องเที่ยวตั้งแต่ปลายเดือนมกราคม จากผลกระทบจากธุรกิจท่องเที่ยวนี้ ก่อให้เกิดการลดลงของรายได้ ในกลุ่มผู้ประกอบธุรกิจโรงแรมทั่วทุกมุมโลก
ทั้งนี้บริษัทได้ทำการปิดดำเนินการโรงแรมเกือบทั้งหมดเป็นการชั่วคราว โดยเริ่มตั้งแต่ปลายเดือนมีนาคมเป็นต้นมา นอกจากนี้ การปิดอสังหาริมทรัพย์เพื่อการค้า หรือ ศูนย์การค้า ตามนโยบายของภาครัฐ ทำให้บริษัทยกเว้นค่า เช่าให้กับผู้เช่าที่ต้องปิดกิจการ ตามนโยบายช่วยเหลือคู่ค้าเพื่อให้อยู่ได้และเติบโตไปกับบริษัท